Kull tqala għandha tkun esperjenza sabiħa għall-omm. Iżda mhux dejjem jiġri hekk. Ikun hemm każi fejn l-omm, għax ma tkunx miżżewġa jew għal xi raġuni oħra, jkollha diffikultajiet kbar. Id-Djoċesi ta' Għawdex kienet innutat li nisa tqal imorru Għawdex biex ifittxu l-għajnuna għax kienu jispiċċaw imkeċċija mid-dar jew iħallihom l-għarus. Għalhekk id-djoċesi kienet irrispondiet għal din il-problema u fetħet Dar Ġużeppa Debono biex tgħin lil dawn in-nisa, fil-problemi li jista' jkollhom. Il-mara li b'dedikazzjoni tieħu ħsieb din id-dar hija Maria Attard. Owen Teuma intervistaha għall-programm Newsbook Q&A li jixxandar il-Ġimgħa fil-5pm. Għala diversi nisa jfittxu kenn f'Dar Ġużeppa Debono? X'diffikultajiet ikollhom? X'għajnuna tipprovdi d-dar? Il-Ġimgħa stess se ssir il-laqgħa ġenerali annwali fis-6pm u ħa sseħħ fuq Zoom. Se jkun hemm preżenti l-President Emeritu Marie Louise Coleiro Preco u l-Isqof ta' Għawdex Anton Teuma. It-tema ta' din is-sena se tkun 'It-tfajla omm tal-bieraħ u llum. Liema kienu u liema huma l-isfidi tat-tfajla omm?' Kull min jixtieq jattendi jista' jibgħat messaġġ fuq in-numru 79386233. Il-Ġimgħa fil-5pm fuq Newsbook.com.mt Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn .td_uid_3_60538cda2e63e_rand.td-a-rec-img{text-align:left}.td_uid_3_60538cda2e63e_rand.td-a-rec-img img{margin:0 auto 0 0}